Document ID: 32006R0965

KOMMISSIONENS FORORDNING (EF) Nr. 965/2006
af 29. juni 2006
om ændring af forordning (EF) nr. 327/98 om åbning og forvaltning af visse toldkontingenter for indførsel af ris og brudris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1), særlig artikel 10, stk. 2, og artikel 11, stk. 4, og
ud fra følgende betragtninger:
(1)
Den aftale i form af brevveksling mellem Det Europæiske Fællesskab og Kongeriget Thailand i henhold til artikel XXIV, stk. 6, og artikel XXVIII i den almindelige overenskomst for told og udenrigshandel (GATT) 1994 med hensyn til ændringer af indrømmelserne i Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til disse landes tiltrædelse af Den Europæiske Union (2), som er godkendt ved Rådets afgørelse 2006/324/EF (3), fastsætter en forøgelse af det årlige toldkontingent for import til nulsats af sleben eller delvis sleben ris henhørende under KN-kode 1006 30 på dels 25 516 ton ris uanset oprindelse, dels 1 200 ton ris med oprindelse i Thailand. Den fastsætter desuden åbning af et nyt årligt toldkontingent til nulsats på 31 788 ton brudris henhørende under KN-kode 1006 40 uanset oprindelse.
(2)
Nævnte aftale fastsætter desuden åbning af nye toldkontingenter med en toldsats på 15 % uanset oprindelse på henholdsvis 7 ton uafskallet ris henhørende under KN-kode 1006 10 og 1 634 ton afskallet ris henhørende under KN-kode 1006 20.
(3)
Af forenklingshensyn og, eftersom nævnte toldkontingent på 7 ton uafskallet ris er meget lille, bør dette toldkontingent forvaltes efter bestemmelserne i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (4).
(4)
Det kontingent på 20 000 ton afskallet ris henhørende under KN-kode 1006 20 til en toldsats på 88 EUR/ton, som er fastsat i artikel 1 i Kommissionens forordning (EF) nr. 327/98 (5) er blevet overflødigt, efter at importtolden på afskallet ris er ændret ved artikel 11a i forordning (EF) nr. 1785/2003. Dette kontingent bør derfor ophæves.
(5)
For ikke at forstyrre den normale afsætning af ris, der er produceret i Fællesskabet, bør toldkontingenterne åbnes på en sådan måde, at importerede mængder absorberes bedst muligt på Fællesskabets marked. Især bør de nationale myndigheder, hvis anvendelsen af en reduktionskoefficient fører til tildeling af licenser på mindre end 20 ton og medlemsstaterne tildeler licenser ved lodtrækning, foretage en omfordeling af de resterende mængder, således at kontingentet udnyttes mest muligt og det undgås, at der tildeles meget små mængder. Af samme årsager bør der også ske omfordeling, hvis anvendelsen af en reduktionskoefficient end ikke giver mulighed for et parti på 20 ton.
(6)
Af hensyn til en forsvarlig forvaltning af kontingenterne bør forelæggelse af oprindelsescertifikat være påbudt, hvis kontingentet er åbnet for et bestemt land, og dette land ikke kræver eksportlicens.
(7)
Forordning (EF) nr. 327/98 bør ændres i overensstemmelse hermed.
(8)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 327/98 foretages følgende ændringer:
1)
Artikel 1 affattes således:
»Artikel 1
1. Den 1. januar hvert år åbnes følgende samlede årlige toldkontingenter for import:
a)
63 000 ton sleben eller delvis sleben ris henhørende under KN-kode 1006 30, toldfrit
b)
1 634 ton afskallet ris henhørende under KN-kode 1006 20 til en fast værditold på 15 %
c)
100 000 ton brudris henhørende under KN-kode 1006 40 00, med en nedsættelse på 30,77 % af den told, der er fastsat i artikel 11d i Rådets forordning (EF) nr. 1785/2003 (6)
d)
40 216 ton sleben eller delvis sleben ris henhørende under KN-kode 1006 30, toldfrit
e)
31 788 ton brudris henhørende under KN-kode 1006 40 00, toldfrit.
Disse kontingenter forvaltes som fastsat i denne forordning og fordeles på oprindelsesland og i periodetrancher i overensstemmelse med bilag IX. For 2006 fordeles de dog i overensstemmelse med bilag X.
2. Den 1. januar hvert år åbnes et årligt toldkontingent på 7 ton uafskallet ris henhørende under KN-kode 1006 10 til en fast værditold på 15 %, under løbenummer 09.0083.
Det forvaltes af Kommissionen i overensstemmelse med artikel 308a-308c i Kommissionens forordning (EØF) nr. 2454/93 (7).
2)
I artikel 3 ændres udtrykket »artikel 1, stk. 1, litra a), b) og c)« til »artikel 1, stk. 1, litra a) og c)«.
3)
I artikel 4 foretages følgende ændringer:
a)
I stk. 2, tredje led, ændres udtrykket »artikel 1, stk. 1, litra c)« til »artikel 1, stk. 1, litra c) og e).«
b)
I stk. 4 indsættes som litra e):
»e)
i forbindelse med det kontingent, der er omhandlet i artikel 1, stk. 1, litra e), en af angivelserne i bilag XI.«
c)
Stk. 5, tredje led, affattes således:
» -
hvis der ikke kræves eksportlicens, må ansøgerne kun indgive en enkelt ansøgning inden for den maksimumsmængde, der er fastsat for den pågældende tranche og det pågældende løbenummer.«
4)
Artikel 5, stk. 3, affattes således:
»3. Resulterer den nedsættelse, der er omhandlet i stk. 2, første led, i en eller flere mængder på under 20 ton pr. ansøgning, tildeler medlemsstaten den samlede mængde ved lodtrækning i form af partier, som hver er på 20 ton plus den resterende mængde fordelt ligeligt på partierne.
Hvis sammenlægning af mængderne på under 20 ton end ikke giver ét samlet parti på 20 ton, fordeler medlemsstaten den resterende mængde ligeligt blandt de importører, der har en licens på mindst 20 ton.«
5)
I artikel 6, stk. 1, første afsnit, ændres udtrykket »artikel 5, stk. 2« til »artikel 5, stk. 2 og 3«.
6)
I artikel 7 foretages følgende ændringer:
a)
Stk. 4 affattes således:
»4. Uanset artikel 6, stk. 1, i Kommissionens forordning (EF) nr. 1342/2003 (8) og i henhold til artikel 23, stk. 2, i Kommissionens forordning (EF) nr. 1291/2000 (9) er importlicenserne for afskallet og sleben eller delvis sleben ris gyldige fra den faktiske udstedelsesdato og frem til udgangen af den tredje efterfølgende måned.
Importlicenserne er dog ikke gyldige efter den 31. december i udstedelsesåret.
b)
Der indsættes følgende som stk. 5:
»5. I forbindelse med de toldkontingenter, der er omhandlet i artikel 1, stk. 1, kræves der ved varernes overgang til fri omsætning et oprindelsescertifikat, der er udstedt af de pågældende landes myndigheder, jf. artikel 47 i forordning (EØF) nr. 2454/93.
For de dele af de nævnte kontingenter, som vedrører lande, der kræver eksportlicens i henhold til artikel 3, eller hvor der som oprindelsesland er anført »alle lande«, kræves der ikke oprindelsescertifikat.«
7)
Bilag VI affattes som angivet i bilag I til denne forordning.
8)
Bilag IX og X erstattes med teksten i bilag II til denne forordning.
9)
Bilag III til denne forordning indsættes som bilag XI.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. juli 2006 med undtagelse af artikel 1, nr. 6, som anvendes fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juni 2006.

Labels: 3
17
5
15